Opekalns (paugurs)

Opekalns (arī Apukalns, Opekols) ir paugurs Alūksnes augstienē, Alūksnes novada Jaunlaicenes pagastā, 235 metrus virs jūras līmeņa, Veclaicenes pauguraines viena no augstākajām virsotnēm. Paceļas 35 metrus pār apkārtni, 1,5 km garš, ar stāvu dienvidaustrumu nogāzi un viļņotu virsotni. Paugurs sastāv no grants, smilts un smilšmāla. Tā virsotnē uzcelta Opekalna baznīca (1774—1779), kas ir visaugstāk virs jūras līmeņa novietotais dievnams Latvijā.
Vēsturiski Opekalnā atradās viens no Strūves ģeodēziskā loka punktiem.

Atsauces 

Latvijas pauguri
Jaunlaicenes pagasts